KOMISSION ASETUS (ETY) N:o 184/93,
annettu 29 päivänä tammikuuta 1993,
rehuseoksiksi jalostetulle rasvattomalle maidolle ja vasikoiden ruokintaan tarkoitetulle rasvattomalle maitojauheelle myönnettävää tukea koskevista yksityiskohtaisista säännöistä annetun asetuksen (ETY) N:o 1725/79 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 2071/92(2), ja erityisesti sen 10 artiklan 3 kohdan,
sekä katsoo, että
sovellettaessa komission asetuksen (ETY) N:o 1725/79(3), sellaisena kuin se on viimeksi muutettuna asetuksella (ETY) N:o 3480/90(4), 4 artiklan 1 kohtaa tuen myöntäminen rehuseoksiksi jalostetulle rasvattomalle maitojauheelle edellyttää vähintään 50 kilogramman jauhemäärän lisäämistä 100 kilogrammaa lopputuotetta kohden; rasvattoman maitojauheen markkinatilanteen kehittymisen myötä on mahdollista muuttaa edellä mainittua lisättävää osuutta, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1725/79 4 artiklaan 1 a kohta seuraavasti:
"1a. Poiketen siitä, mitä 1 kohdassa säädetään, muutetaan 1 päivän helmikuuta ja 31 päivän joulukuuta 1993 välisenä aikana valmistettujen rehuseosten osalta ensimmäisen alakohdan a alakohdassa ja neljännessä alakohdassa tarkoitettu 50 kilogramman vähimmäismäärä 35 kilogrammaksi; tässä tapauksessa muutetaan mainitun kohdan neljännessä alakohdassa tarkoitettu 45 kilogramman määrä 30 kilogrammaksi.".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä tammikuuta 1993.